# บิเบลีย บันทึกไขปริศนาแห่งร้านหนังสือ
บิเบลีย บันทึกไขปริศนาแห่งร้านหนังสือ  เป็นไลต์โนเวลญี่ปุ่นแนวสืบสวน ประพันธ์โดยเอน มิคามิและภาพประกอบโดยฮากุ โคชิจิมะ ได้รับการจัดจำหน่ายโดยมีเดียเวิร์กบุงโกะ (แอสกีมีเดียเวิร์ก) ตั้งแต่ ค.ศ. 2011 โดยมีเนื้อหาเกี่ยวกับหญิงสาวเจ้าของร้านหนังสือเก่าซึ่งพบกับเรื่องราวปริศนาที่เกี่ยวข้องกับหนังสือจากเหล่าลูกค้าของร้าน ไลต์โนเวลได้รับการตีพิมพ์กว่า 6.4 ล้านเล่มในประเทศญี่ปุ่นพร้อมได้รับการดัดแปลงเป็นมังงะและละครโทรทัศน์

 เนื้อเรื่อง 
โกระ ไดสุเกะ ชายหนุ่มว่างงานและประสบปัญหาในการอ่านหนังสือได้นำหนังสือรวมผลงานของโซเซกิของคุณยายที่เสียชีวิตซึ่งมีลายเซ็นที่คาดว่าเป็นของนัตซึเมะ โซเซกิมาประเมินที่ร้านหนังสือเก่าบิเบลียโดยได้พบกับชิโนคาวะ ชิโอริโกะ เจ้าของร้านหนังสือเก่าบิเบลียซึ่งอยู่ที่โรงพยาบาล ทั้งคู่ได้มีส่วนร่วมในการวิเคราะห์ปริศนาในหนังสือรวมผลงานของโซเซกิซึ่งเกี่ยวข้องกับคุณยายของไดสุเกะจนได้ข้อสรุป ต่อมาไดสุเกะได้เข้าทำงานในร้านหนังสือเก่าบิเบลียร่วมกับชิโอริโกะซึ่งต้องเข้าไปพัวพันกับปริศนาต่าง ๆ ที่เกี่ยวข้องกับหนังสือที่ผ่านเข้ามาในชีวิตของพวกเขา

 ตัวละคร 
 โกระ ไดสุเกะ (五浦大輔)
ไดสุเกะเป็นผู้บรรยายเนื้อหาของเรื่อง ไดสุเกะประสบปัญหาในการอ่านหนังสือหลังจากที่เขาถูกยายตบหน้าจากการฝ่าฝืนคำสั่งที่ห้ามอ่านหนังสือในห้องของยายเมื่อยังเป็นเด็กและส่งผลให้เขามี "สภาพร่างกาย" ที่ต้องทรมานแม้ว่าเขาอยากที่จะอ่านหนังสือก็ตาม หลังจากเรียนจบมหาวิทยาลัยไดสุเกะหางานทำไม่ได้และอาศัยอยู่กับแม่ของเขาซึ่งเธอเรียกเขาว่า "ปลิงสุเกะ" หลังการเสียชีวิตของคุณยายเขาได้นำหนังสือ "รวมผลงานของโซเซกิ" มาประเมินราคาที่ร้านหนังสือเก่าบิเบลียและได้งานที่ร้านหลังจากการคลี่คลายปริศนาโดยชิโอริโกะ

 ชิโนคาวะ ชิโอริโกะ (篠川栞子)
ชิโอริโกะเป็นเจ้าของร้านหนังสือเก่าบิเบลียผู้ขี้อายแต่มีความรู้มากเกี่ยวกับหนังสือ เธอได้รับสืบทอดร้านจากคุณพ่อที่เสียชีวิตและประสบความสำเร็จในอาชีพ ในช่วงต้นของไลต์โนเวลเธออยู่ในโรงพยาบาลจากการทำร้ายของผู้ที่ต้องการแย่งชิงหนังสือ "บั้นปลาย" ของดาไซ โอซามุที่อยู่ในการครอบครองของเธอ ภายหลังจากการคลี่คลายปริศนาของหนังสือ "รวมผลงานของโซเซกิ" เธอได้ชวนให้ไดสุเกะเข้ามาเป็นพนักงานของร้าน

 รายชื่อตอนของหนังสือ 
#ชื่อตอนวันที่จัดจำหน่ายISBNสำนักพิมพ์1บิเบลีย บันทึกไขปริศนาแห่งร้านหนังสือ เล่ม 1 ตอน คุณชิโอริโกะกับเหล่าลูกค้าผู้แปลกประหลาด(ビブリア古書堂の事件手帖 〜栞子さんと奇妙な客人たち〜)25 มีนาคม 2011ISBN 978-4-04-870469-4มีเดียเวิร์กบุงโกะ15 สิงหาคม 2016ISBN 978-4-04-631636-3คาโดกาวะสึบาสะบุงโกะตุลาคม 2014ISBN 978-6-16-337102-7 อนิแม็กบุ๊คส์2บิเบลีย บันทึกไขปริศนาแห่งร้านหนังสือ เล่ม 2 คุณชิโอริโกะกับคืนวันแห่งปริศนา(ビブリア古書堂の事件手帖2 〜栞子さんと謎めく日常〜)25 ตุลาคม 2011ISBN 978-4-04-870824-1มีเดียเวิร์กบุงโกะ15 พฤษภาคม 2017ISBN 978-4-04-631698-1คาโดกาวะสึบาสะบุงโกะมีนาคม 2015ISBN 978-6-16-337156-0 อนิแม็กบุ๊คส์3บิเบลีย บันทึกไขปริศนาแห่งร้านหนังสือ เล่ม 3 คุณชิโอริโกะกับสายสัมพันธ์ที่ไม่เลือนหาย(ビブリア古書堂の事件手帖3 〜栞子さんと消えない絆〜)23 มิถุนายน 2012ISBN 978-4-04-886658-3มีเดียเวิร์กบุงโกะ15 กุมภาพันธ์ 2018ISBN 978-4-04-631769-8คาโดกาวะสึบาสะบุงโกะISBN 978-6-16-337214-7 อนิแม็กบุ๊คส์4บิเบลีย บันทึกไขปริศนาแห่งร้านหนังสือ เล่ม 4 คุณชิโอริโกะกับปริศนาสองหน้า(ビブリア古書堂の事件手帖4 〜栞子さんと二つの顔〜)22 กุมภาพันธ์ 2013ISBN 978-4-04-891427-7มีเดียเวิร์กบุงโกะตุลาคม 2016ISBN 978-6-16-337289-5 อนิแม็กบุ๊คส์5บิเบลีย บันทึกไขปริศนาแห่งร้านหนังสือ เล่ม 5 ตอน คุณชิโอริโกะกับสายสัมพันธ์ที่เชื่อมโยง(ビブリア古書堂の事件手帖5 〜栞子さんと繋がりの時〜)24 มกราคม 2014ISBN 978-4-04-866226-0มีเดียเวิร์กบุงโกะพฤษภาคม 2017ISBN 978-6-16-337385-4 อนิแม็กบุ๊คส์6บิเบลีย บันทึกไขปริศนาแห่งร้านหนังสือ เล่ม 6 ตอน คุณชิโอริโกะกับโชคชะตาที่ผันเวียน(ビブリア古書堂の事件手帖6 〜栞子さんと巡るさだめ〜)25 ธันวาคม 2014ISBN 978-4-04-869189-5มีเดียเวิร์กบุงโกะมีนาคม 2018ISBN 978-6-16-337476-9 อนิแม็กบุ๊คส์7บิเบลีย บันทึกไขปริศนาแห่งร้านหนังสือ เล่ม 7 ตอน คุณชิโอริโกะกับละครไม่รู้จบ(ビブリア古書堂の事件手帖7 〜栞子さんと果てない舞台〜)25 กุมภาพันธ์ 2017ISBN 978-4-04-892640-9มีเดียเวิร์กบุงโกะตุลาคม 2018ISBN 978-6-16-337545-2 อนิแม็กบุ๊คส์8ビブリア古書堂の事件手帖 〜扉子と不思議な客人たち〜22 กันยายน 2018ISBN 978-4-04-912044-8มีเดียเวิร์กบุงโกะ

 กระแสตอบรับ 
ในเดือนธันวาคม ค.ศ. 2014 ไลต์โนเวลได้รับการตีพิมพ์มากกว่า 6 ล้านเล่ม และได้รับการเสนอชื่อเข้าชิงรางวัลนักเขียนแนวรหัสคดีแห่งประเทศญี่ปุ่นใน ค.ศ. 2012 และได้รับการผลิตเป็นมังงะและละครโทรทัศน์ ในเดือนธันวาคม ค.ศ. 2017 ไลต์โนเวลได้รับการประกาศว่าสร้างเป็นภาพยนตร์คนแสดงและอนิเมะ